ddrg/super_eurlex huggingface dataset:
DA Den Europæiske Unions Tidende L 50/9

RÅDETS AFGØRELSE

af 18. januar 2005

om udnævnelse af medlemmerne af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen

(2005/151/EF, Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til protokollen om statutten for Domstolen som ændret ved Rådets afgørelse 2004/752/EF, Euratom af 2. november 2004 om oprettelse af en ret for EU-personalesager (1), særlig bilag I, artikel 3, stk. 3,

under henvisning til Rådets afgørelse 2005/49/EF, Euratom af 18. januar 2005 (2), om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen, særlig bilagets nr. 3),

under henvisning til indstilling fra Domstolens præsident af 2. december 2004, og

ud fra følgende betragtninger:

(1) I henhold til artikel 3, stk. 3, i bilag I til protokollen vedrørende statutten for Domstolen, nedsættes et udvalg bestående af syv personer, der vælges blandt tidligere medlemmer af Domstolen og af Retten i Første Instans samt jurister med anerkendte faglige kvalifikationer. I medfør af stk. 3 træffer Rådet, med kvalificeret flertal og efter indstilling fra Domstolens præsident, afgørelse om udpegelsen af medlemmerne af dette udvalg.

(2) I henhold til nr. 3) i bilaget til Rådets afgørelse 2005/49/EF, Euratom af 18. januar 2005, udpeger Rådet formanden for nævnte udvalg.

(3) Disse bestemmelser bør gennemføres —

TRUFFET FØLGENDE AFGØRELSE:

Artikel 1

Følgende udpeges til medlemmer af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen, for en periode af fire år fra den 10. november 2004:

Leif SEVÓN, formand

Sir Christopher BELLAMY

Yves GALMOT

Peter GRILC

Gabriele KUCSKO-STADLMAYER

Giuseppe TESAURO

Miroslaw WYRZYKOWSKI

Artikel 2

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 18. januar 2005. På Rådets vegne J.-C. JUNCKER Formand

(1) EUT L 333 af 9.11.2004, s. 7.

(2) EUT L 21 af 25.1.2005, s. 13.
(10)

Kommissionen har foretaget en endelig vurdering af det omstruktureringsprogram og de strategiplaner, som Rumænien har fremlagt. Det fremgår af denne vurdering, at gennemførelsen af omstruktureringsprogrammet og strategiplanerne vil gøre de pågældende virksomheder i stand til at klare sig under normale markedsvilkår. Det fremgår endvidere, at statsstøttebeløbet til omstruktureringsformål som anført i planerne udelukkende er begrænset til, hvad der er nødvendigt, for at de pågældende virksomheder kan overleve, og at det gradvis vil blive nedtrappet og helt ophøre ved udgangen af 2004. Vurderingen viser også, at der vil blive gennemført en samlet rationalisering og nedbringelse af overskudskapaciteten i de støttemodtagende virksomheder. Konklusionen på vurderingen er derfor, at omstruktureringsprogrammet og strategiplanerne opfylder kravene i artikel 9, stk. 4, i protokol nr. 2 til Europaaftalen —
(2)

I konklusionerne fra Det Europæiske Råds møde i Göteborg den 15.-16. juni 2001 er der fastlagt vejledende principper og retningslinjer for bidrag fra ikke-EU-stater til EU’s politimissioner. Rådet godkendte den 10. december 2002 et dokument »Konsultation af og bestemmelser for bidrag fra ikke-EU-stater til EU’s civile krisestyringsoperationer« (2), som udbyggede ordningerne for tredjelandes deltagelse i civile krisestyringsoperationer, herunder nedsættelsen af en bidragyderkomité.
(11)

Ud fra de oplysninger, Kommissionen har modtaget, ser det ud til, at der, fordi der mangler effektive alternativer til en række begrænsede anvendelser i nogle medlemsstater, er behov for fortsat anvendelse af det aktive stof, indtil der kan udvikles alternative midler. Under disse omstændigheder er det derfor berettiget på strenge vilkår, der tager sigte på at minimere risikoen, at fastsætte en længere periode for tilbagetrækning af eksisterende godkendelser af de begrænsede anvendelser, der anses for nødvendige, og for hvilke der for tiden ikke synes at være effektive alternativer til bekæmpelse af skadegørere til rådighed.
(6)

Direktiv 2004/117/EF (9) har udvidet anvendelsesområdet for Fællesskabets ordning for ligestilling af frø til at omfatte alle kategorier af frø, herunder præ-basisfrø. Det vil derfor være hensigtsmæssigt at ændre beslutning 2003/17/EF (10) for at tilnærme bestemmelserne i nævnte beslutning til de ændrede bestemmelser i direktiverne om handel med frø —
(5)

For at gøre det muligt for de pågældende lande at markedsføre lagre af formeringsmateriale, der er produceret i perioden 1. januar 2003 til 1. maj 2004, bør det tillades, at de indtil den 30. april 2007 på deres respektive områder markedsfører formeringsmateriale produceret i nævnte periode i overensstemmelse med andre end de i ovennævnte direktiv fastsatte bestemmelser.
(5)

Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og for at medlemsstaterne foreløbigt kan godkende plantebeskyttelsesmidler, der indeholder de pågældende aktive stoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af det aktive stof og plantebeskyttelsesmidlet ud fra direktivets krav, opfyldes.
(3)

De britiske myndigheder har over for Kommissionen tilkendegivet, at dossieret om det pågældende aktive stof efter den indledende undersøgelse synes at opfylde kravene til data og oplysninger i bilag II til direktiv 91/414/EØF. Det indgivne dossier synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktive stof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de andre medlemsstater, ligesom det blev forelagt for Den Stående Komité for Fødevarekæden og Dyresundhed.
(3)

Den interinstitutionelle aftale af 7. november 2002 giver mulighed for at anvende fonden inden for et årligt loft på 1 mia. EUR.
DA Den Europæiske Unions Tidende L 269/23

EUROPA-PARLAMENTETS OG RÅDETS AFGØRELSE

af 7. september 2005

om anvendelse af fleksibilitetsinstrumentet til finansiering af rehabiliterings- og genopbygningsstøtte til de tsunami-ramte lande i overensstemmelse med punkt 24 i den interinstitutionelle aftale af 6. maj 1999

(2005/707/EF)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren (1), særlig punkt 24,

under henvisning til forslag fra Kommissionen, og

ud fra følgende betragtning:

Budgetmyndigheden har godkendt at yde støtte til rehabiliterings- og genopbygningsforanstaltninger i de jordskælvs-/tsunami-ramte lande (især Indonesien, Sri Lanka og Maldiverne) til et samlet beløb af 350 mio. EUR, heraf 170 mio. EUR i 2005. En del af finansieringsbehovet dækkes, efter aftale med de pågældende lande, ved at omfordele de beløb, der endnu ikke er disponeret over, til programmer i denne region (60 mio. EUR), ved at benytte beredskabsordningen (12 mio. EUR) og ved anvendelse af nødhjælpsreserven (70 mio. EUR). Da loftet for udgiftsområde 4, »Foranstaltninger udadtil«, allerede er overskredet med ca. 100 mio. EUR i 2005, og da alle omfordelingsmuligheder inden for dette udgiftsområde er opbrugt, skal 15 mio. EUR finansieres ved en supplerende anvendelse af fleksibilitetsinstrumentet —

TRUFFET FØLGENDE AFGØRELSE:

Artikel 1

I ændringsbudget nr. 3/2005 til Den Europæiske Unions almindelige budget for regnskabsåret 2005 anvendes fleksibilitetsinstrumentet til at stille forpligtelsesbevillinger til et beløb af 15 mio. EUR til rådighed.

Beløbet skal anvendes til finansiering af rehabilitering og genopbygning i de jordskælvs-/tsunami-ramte lande i Asien, der er omfattet af udgiftsområde 4 »Foranstaltninger udadtil« i det finansielle overslag under artikel 19 10 04 »Rehabiliterings- og genopbygningsforanstaltninger til fordel for udviklingslandene i Asien« på budgettet for 2005.

Artikel 2

Denne afgørelse offentliggøres i Den Europæiske Unions Tidende.

Udfærdiget i Strasbourg, den 7. september 2005. På Europa-Parlamentets vegne J. BORRELL FONTELLES Formand På Rådets vegne D. ALEXANDER Formand

(1) EFT C 172 af 18.6.1999, s. 1. Aftalen ændret ved Europa-Parlamentets og Rådets afgørelse 2003/429/EF (EUT L 147 af 14.6.2003, s. 25).
DA Den Europæiske Unions Tidende L 36/8

KOMMISSIONENS AFGØRELSE

af 7. februar 2005

om fortsættelse i 2005 af de sammenlignende EF-prøver på og -analyser af frø og formeringsmateriale af Gramineae, Medicago sativa L. og Beta i henhold til Rådets direktiv 66/401/EØF og 2002/54/EF, som blev indledt i 2004

(2005/114/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1),

under henvisning til Rådets direktiv 2002/54/EF af 13. juni 2002 om handel med bederoefrø (2),

under henvisning til Kommissionens beslutning 2004/11/EF af 18. december 2003 om ordningen for sammenlignende EF-prøver på og -analyser af frø og formeringsmateriale af visse landbrugs- og grøntsagsplantearter og vin efter Rådets direktiv 66/401/EØF, 66/402/EØF, 68/193/EØF, 92/33/EØF, 2002/54/EF, 2002/55/EF, 2002/56/EF og 2002/57/EF for 2004 og 2005 (3), særlig artikel 3, og

ud fra følgende betragtninger:

(1) Ved beslutning 2004/11/EF er der indført en ordning for sammenlignende prøver og analyser, som skal foretages i henhold til Rådets direktiv 66/401/EØF og 2002/54/EF vedrørende Gramineae, Medicago sativa L. og Beta, for 2004 og 2005.

(2) De prøver og analyser, der er foretaget i 2004, bør fortsættes i 2005 —

TRUFFET FØLGENDE AFGØRELSE:

Eneste artikel

De sammenlignende EF-prøver på og -analyser af frø og formeringsmateriale af Gramineae, Medicago sativa L. og Beta, som blev indledt i 2004, fortsættes i 2005 i overensstemmelse med beslutning 2004/11/EF.

Udfærdiget i Bruxelles, den 7. februar 2005. På Kommissionens vegne Markos KYPRIANOU Medlem af Kommissionen

(1) EFT 125 af 11.7.1966, s. 2298/66. Senest ændret ved direktiv 2004/117/EF (EUT L 14 af 18.1.2005, s. 18).

(2) EFT L 193 af 20.7.2002, s. 12. Senest ændret ved direktiv 2003/61/EF (EUT L 165 af 3.7.2003, s. 23).

(3) EUT L 3 af 7.1.2004, s. 38.
(1)

I henhold til artikel 8, stk. 2, i direktiv 91/414/EØF kan en medlemsstat i en periode på 12 år fra datoen for meddelelsen af direktivet tillade markedsføring af plantebeskyttelsesmidler, der indeholder aktive stoffer, som ikke er opført i bilag I til direktivet, og som allerede var på markedet to år efter meddelelsen heraf, mens disse stoffer gradvist undersøges inden for rammerne af et arbejdsprogram.
(33)

Kommissionen har på grundlag af retningslinjerne for det første gjort opmærksom på, at støtten til anskaffelse af nye fartøjer var i overensstemmelse med fællesmarkedet, hvis formålet var at støtte investeringer i overensstemmelse med målsætningerne i det flerårige udviklingsprogram (FUP) for fiskerflåden. Programmet indebærer en række forpligtelser, og med henblik på opfyldelsen af disse forpligtelser indeholder det desuden en liste over nødvendige foranstaltninger, bl.a. tilpasning for hvert enkelt land af fiskerflådens kapacitet i forhold til de fiskeressourcer, de har adgang til. Frankrig havde imidlertid ikke opfyldt målsætningerne i FUP III (14) for 1992-1996. Følgelig var det blevet pålagt Frankrig at ophøre med at yde støtte til bygning og modernisering af fiskerfartøjer fra den 1. januar 1997. Senere, ved brev af 28. oktober 1998, meddelte Kommissionen Frankrig, at der på visse betingelser atter kunne ydes investeringsstøtte. I sit brev af 30. oktober 2001, hvori Kommissionen oplyste Frankrig om sin beslutning om at indlede den formelle undersøgelse, fremsatte Kommissionen den formodning, at den støtte, der var blevet tildelt mellem 1. januar 1997 og 28. oktober 1998, var i modstrid med de gældende retningslinjer for denne periode.
DA Den Europæiske Unions Tidende L 303/60

RÅDETS AFGØRELSE 2005/806/FUSP

af 21. november 2005

om gennemførelse af fælles aktion 2005/557/FUSP om Den Europæiske Unions civil-militære aktion til støtte for Den Afrikanske Unions mission i Darfur-området i Sudan

RÅDET FOR DEN EUROPÆISKE UNION HAR —

under henvisning til Rådets fælles aktion 2005/557/FUSP af 18. juli 2005 om Den Europæiske Unions civil-militære aktion til støtte for Den Afrikanske Unions mission i Darfur-området i Sudan (1), særlig artikel 8, stk. 1, andet afsnit, sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) Rådet har i overensstemmelse med artikel 15 i fælles aktion 2005/557/FUSP besluttet at videreføre Den Europæiske Unions civil-militære aktion til støtte for Den Afrikanske Unions mission i Darfur-området i Sudan.

(2) For så vidt angår den civile komponent bør Rådet derfor træffe afgørelse om referencebeløbet for videreførelsen af støtteaktionen.

(3) EU's aktion til støtte for AMIS II gennemføres i en situation, der kan blive forværret og vil kunne skade målene for FUSP, jf. artikel 11 i traktaten —

TRUFFET FØLGENDE AFGØRELSE:

Artikel 1

1. Det finansielle referencebeløb til dækning af udgifterne i forbindelse med gennemførelse af afsnit II i fælles aktion 2005/557/FUSP er for perioden 29. januar til 28. juli 2006 på 2 200 000 EUR.

2. Udgifter finansieret med det i stk. 1 nævnte beløb forvaltes efter de fællesskabsprocedurer og -regler, der gælder for budgettet, bortset fra at eventuelle forudfinansieringer ikke forbliver Fællesskabets ejendom. Det skal være tilladt tredjelandsstatsborgere at byde på kontrakter.

Artikel 2

Rådet tager senest den 30. juni 2006 stilling til, om EU's støtteaktion bør videreføres.

Artikel 3

Denne afgørelse træder i kraft på dagen for vedtagelsen.

Udgifterne er finansieringsberettigede fra den 29. januar 2006.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 21. november 2005. På Rådets vegne J. STRAW Formand

(1) EUT L 188 af 20.7.2005, s. 46.
DA Den Europæiske Unions Tidende L 203/22

RÅDETS AFGØRELSE

af 29. juli 2005

om udnævnelse af fire medlemmer af bestyrelsen for Det Europæiske Lægemiddelagentur (EMEA)

(2005/594/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådeets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 65, stk. 1 og 4,

under henvisning til den liste over kandidater, som Kommissionen udarbejdede den 25. februar 2005,

under henvisning til udtalelse fra Europa-Parlamentet —

TRUFFET FØLGENDE AFGØRELSE:

Artikel 1

Mary Geraldine BAKER, født den 27. oktober 1936 i London (Det Forenede Kongerige),

Jean GEORGES, født den 11. juli 1966 i Esch-sur-Alzette (Luxembourg),

Lisette TIDDENS-ENGWIRDA, født den 25. juni 1950 i Amsterdam (Nederlandene), og

Fritz Rupert UNGEMACH, født den 6. februar 1947 i München (Tyskland),

udnævnes til medlemmer af bestyrelsen for Det Europæiske Lægemiddelagentur (EMEA) for en periode på tre år.

Artikel 2

Datoen for, hvornår den i artikel 1 nævnte treårsperiode begynder at løbe, fastsættes af bestyrelsen for Det Europæiske Lægemiddelagentur (EMEA).

Udfærdiget i Bruxelles, den 29. juli 2005. På Rådets vegne J. STRAW Formand

(1) EUT L 136 af 30.4.2004, s. 1.
(42)

Ifølge kravet om proportionalitet i rammebestemmelserne fra 1994 må der kun ydes støtte til investeringer, hvis de er nødvendige for omstruktureringen. Ellers er støtten ikke begrænset til det nødvendige minimum. I åbningsbeslutningen gav Kommissionen udtryk for tvivl om, hvorvidt støtten var begrænset til det nødvendige minimum, da virksomheden under omstruktureringen erhvervede en andel på 20 % i Eisenguss Torgelow GmbH. Da der trods pålægget om at fremlægge oplysninger ikke er fremkommet informationer om denne deltagelse, kan Kommissionen ikke vurdere, om dette køb var nødvendig for omstruktureringen i 1996. I beslutning 2002/377/EF har Kommissionen derfor fastslået, at støtten ikke var begrænset til et minimum. Denne vurdering skal bekræftes i forbindelse med den foreliggende beslutning.
(1)

Ifølge artikel 8, stk. 2, i direktiv 91/414/EØF kan en medlemsstat i en periode på 12 år fra datoen for meddelelsen af direktivet tillade markedsføring af plantebeskyttelsesmidler, der indeholder aktive stoffer, som ikke er opført i bilag I til direktivet, og som allerede var på markedet to år efter meddelelsen heraf, mens disse stoffer gradvist undersøges inden for rammerne af et arbejdsprogram.
(2)

I henhold til artikel 13, stk. 2, i bilag X til vedtægten skal visse af disse justeringskoefficienter tilpasses fra 1. august 2004, 1. september 2004, 1. oktober 2004, 1. november 2004, 1. december 2004 og 1. januar 2005, når de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne —
DA Den Europæiske Unions Tidende L 342/103

KOMMISSIONENS AFGØRELSE

af 23. december 2005

om fortsættelse i 2006 af de sammenlignende EF-prøver på og -analyser af frø og formeringsmateriale af Agrostis spp., D. glomerata L., Festuca spp., Lolium spp., Phleum spp. og Poa spp., herunder blandinger, og Asparagus officinalis i henhold til Rådets direktiv 66/401/EØF og 2002/55/EF, som blev indledt i 2005

(EØS-relevant tekst)

(2005/947/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1),

under henvisning til Rådets direktiv 2002/55/EF af 13. juni 2002 om handel med grøntsagsfrø (2),

under henvisning til Kommissionens beslutning 2005/5/EF af 27. december 2004 om ordningen for sammenlignende EF-prøver på og -analyser af frø og formeringsmateriale af visse landbrugs- og grøntsagsplantearter og vin efter Rådets direktiv 66/401/EØF, 66/402/EØF, 68/193/EØF, 92/33/EØF, 2002/54/EF, 2002/55/EF, 2002/56/EF og 2002/57/EF for 2005 til 2009 (3), særlig artikel 3, og

ud fra følgende betragtninger:

(1) Ved beslutning 2005/5/EF er der indført en ordning for sammenlignende prøver og analyser, som skal foretages i henhold til Rådets direktiv 66/401/EØF og direktiv 2002/55/EF vedrørende Agrostis spp., D. glomerata L., Festuca spp., Lolium spp., Phleum spp. og Poa spp., herunder blandinger, og Asparagus officinalis i perioden 2005-2009.

(2) De prøver og analyser, der er foretaget i 2005, bør fortsættes i 2006 —

TRUFFET FØLGENDE AFGØRELSE:

Eneste artikel

De sammenlignende EF-prøver på og -analyser af frø og formeringsmateriale af Agrostis spp., D. glomerata L., Festuca spp., Lolium spp., Phleum spp. og Poa spp., herunder blandinger, og Asparagus officinalis, som blev indledt i 2005, fortsættes i 2006 i overensstemmelse med beslutning 2005/5/EF.

Udfærdiget i Bruxelles, den 23. december 2005. På Kommissionens vegne Markos KYPRIANOU Medlem af Kommissionen

(1) EFT 125 af 11.7.1966, s. 2298/66. Senest ændret ved direktiv 2004/117/EF (EUT L 14 af 18.1.2005, s. 18).

(2) EFT L 193 af 20.7.2002, s. 33. Senest ændret ved direktiv 2004/117/EF.

(3) EUT L 2 af 5.1.2005, s. 12.
(94)

I sin note af 6. april 2001 erklærede Frankrig, at detailsalget af fiskevarer, især ferske varer, var faldet med 2 % i første halvår i forhold til året før, idet der var sket en mængdemæssig nedgang på 7 % og en værdimæssig nedgang på 1 %, heraf en mængdemæssig nedgang for krebsdyr og fisk på hver 6 % (5 % for udskårne fisk og 7 % for hele fisk). I noten af 5. marts 2002 er disse tal også anført (med en mindre ændring for krebsdyr, hvor nedgangen angives til 6,5 %), og det anføres, at tallene vidner om, at forbrugerne totalt havde mistet tilliden til fiskevarer. Af denne note fremgår det også, at ud af de 49 vigtige arter, som OFIMER holder øje med, var der i forhold til året før sket et fald i gennemsnitsprisen for 34 i januar, for 26 for perioden januar-februar, for 21 for perioden januar-marts, for 19 for perioden januar-april, for 21 for perioden januar-maj og for 18 for perioden januar-juni. For de enkelte arter var der tale om følgende fald: tunge (– 5 %), almindelig bars (– 6 %), kulmule (– 6 %), ansjos (– 6 %), tiarmet blæksprutte (– 11 %), sej (– 8 %), sardin (– 6 %), sanktpetersfisk (– 11 %), makrel (– 18 %), rødspætte (– 28 %), sort sabelfisk (– 20 %), almindelig havrude (– 11 %), tværstribet knurhane (– 4 %), ottearmet blæksprutte (– 23 %), edderkopkrabbe (– 16 %) og rejer (– 20 %). Ifølge Frankrig »belyser alle disse oplysninger på målelig måde forringelsen af markedsforholdene i perioden fra januar til juni 2000, og i givet fald også de franske forbrugeres reaktion på Erikas forlis«.
2)

Følgende artikel indsættes: »Artikel 4a 1. Uden at dette indskrænker Kommissionens ansvar for udviklingen af SIS II, placeres den centrale del af SIS II i Strasbourg (Frankrig) og sikkerhedskopien (back-up) af den centrale del i Sankt Johann im Pongau (Østrig) under udviklingen af systemet. 2. Frankrig og Østrig stiller de infrastrukturer og midler til rådighed, der er nødvendige for at huse den centrale del og sikkerhedskopien af den centrale del under udviklingen af systemet. 3. Den nationale myndighed, der stiller de i stk. 2 nævnte infrastrukturer og midler til rådighed, kan modtage fællesskabsstøtte til oprettelse og vedligeholdelse af anlægget eller til ydelse af andre serviceydelser, der er nødvendige for at huse SIS II under systemets udvikling.«
DA Den Europæiske Unions Tidende L 95/12

Berigtigelse til Kommissionens afgørelse 2006/109/EF af 19. januar 2006 om godtagelse af tilsagn i forbindelse med antidumpingproceduren vedrørende importen af visse former for støbegods med oprindelse i Folkerepublikken Kina

( Den Europæiske Unions Tidende L 47 af 17. februar 2006 )

Side 61, artikel 1, den 15. producent på listen:

I stedet for:

»Shane City Fangyuan Casting Co., Ltd, West of Nango Village, Shiliting Town, Shane City, Hebei Province«

læses:

»Shahe City Fangyuan Casting Co., Ltd, West of Nango Village, Shiliting Town, Shahe City, Hebei Province«.
Berigtigelse til Rådets afgørelse 2006/930/EF af 28. november 2006 om indgåelse af en aftale i form af brevveksling mellem Det Europæiske Fællesskab og Den Argentinske Republik om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Det Europæiske Fællesskab

( Den Europæiske Unions Tidende L 355 af 15. december 2006 )

Følgende artikler indsættes på side 91:

»Artikel 1a

Kommissionen vedtager detaljerede gennemførelsesbestemmelser til aftalen i form af brevveksling efter proceduren i artikel 1b, stk. 2, i denne afgørelse.

Artikel 1b

1. Kommissionen bistås af Forvaltningskomitéen for Korn, som er nedsat ved artikel 25 i Rådets forordning (EF) nr. 1784/2003 af 29. september 2003 om den fælles markedsordning for korn (1) eller den relevante komité, der er nedsat ved den tilsvarende artikel i forordningen om den fælles markedsordning for det pågældende produkt.

2. Når der henvises til dette stykke, anvendes artikel 4 og 7 i Rådets afgørelse 1999/468/EF (2).

Perioden i artikel 4, stk. 3, i afgørelse 1999/468/EF fastsættes til én måned.